Χρονισμός και μετάφραση: fata morgana
Εντάξει, κάνε καλές σκέψεις.
Και με το τρία, αφήνεις τις καλές σκέψεις να φύγουν.
Ναι. Έτσι.
Νομίζω ότι είναι ωραία, ε;
Θα είναι το γούρι μας για σήμερα, σωστά;
Λοιπόν, Μεγκ, μια σημαντική ερώτηση.
Βαν Χάλεν ή Μπόνο; Μπόνο;
- Αυτό. - Καλά το φαντάστηκα.
Μπράβο το κορίτσι μου.
Ναι! Βγάλε τη γλώσσα, έλα.
Έχεις συχνότητα, έχεις την τάση. Εντάξει;
Είναι σαν το πυριτικό άλας, έτσι; Δεν πρέπει να το φας.
- Δώσ' του να καταλάβει. - Εντάξει.
...αυτό το γκατζετάκι εδώ, και θα διαλέξουμε μια συχνότητα,
Κοίτα με επιμονή την πλάκα. Ας δούμε τι θα συμβεί με την άμμο.
Γιατί κάποια ενδιαφέροντα, μαγικά πράγματα θα συμβούν με την άμμο.
Λοιπόν...
Είσαι έτοιμη να γνωρίσεις τον νέο σου αδερφό;
Λες να συμπαθιόμαστε, σαν πραγματικά αδέρφια;
Νομίζω ότι όλοι θα αγαπιόμαστε μεταξύ μας.
Μέσα σ' αυτό το τεράστιο σύμπαν...
αυτό το θεόρατο σύμπαν...
με όλα αυτά τα αδέρφια και όλους αυτούς τους γονείς...
Αυτός βρήκε εμάς.
Και βρήκαμε ο ένας τον άλλον.
Αυτό είναι πολύ σπάνιο. Και πολύ ωραίο.
Εντάξει. Λοιπόν...
Αυτή είναι η αγάπη μας.
- Μην ανησυχείς. - Δε χάθηκε. Απλώς κρύφτηκε.
Η αγάπη υπάρχει πάντα. Ακόμα κι αν δεν τη νιώθεις...
Πάντα είναι στο πλευρό σου.
Δε χάθηκε.
Απλώς κρύφτηκε.
Γεια σου, Μεγκ.
Ας είμαστε αποκλειστικοί.
Τι;
Είναι η νέα λέξη μου για την ημέρα, αποκλειστικός. Σου αρέσει;
Πάρα πολύ, Μπισκοτάκι.
Ούτε και εσένα σε έπαιρνε ο ύπνος;
Γιατί δεν ήρθες απλά στο δωμάτιό μου;
Γιατί ήξερα ότι θα είσαι κάτω.
- Έφτιαξες σάντουιτς! - Και βράζω γάλα.
Αυτό είναι κάμποσο γάλα, Τσαρλς Γουόλας.
Είναι καλό να είσαι προετοιμασμένος.
Ποτέ δεν ξέρεις ποιος θα περάσει βόλτα από δω.
Είμαι η Μισέλ Νόρις.
Αύριο συμπληρώνονται τέσσερα χρόνια
από την εξαφάνιση του επιστήμονα της ΝΑΣΑ δρος Άλεξ Μάρεϊ.
Ο δρ Μάρεϊ εξαφανίστηκε μόλις μια βδομάδα αφότου ανακοίνωσε δημοσίως...
Για τον μπαμπά μιλάνε.
...ότι μπορεί να ταξιδέψει στο σύμπαν με το μυαλό του.
Ταξίδεψε 91 έτη φωτός, έτσι απλά.
Οι αρχές σημειώνουν πως ακόμα δεν υπάρχουν στοιχεία για την υπόθεση.
Χαιρετήστε όλοι τη Μεγκ.
Γεια σου, Μεγκ.
ΧΑΡΟΥΜΕΝΗ ΕΠΕΤΕΙΟ ΜΑΚΑΡΙ ΝΑ ΕΞΑΦΑΝΙΖΟΣΟΥΝ ΚΑΙ ΕΣΥ
Σήμερα κλείνει τέσσερα χρόνια που εξαφανίστηκε.
Μάλλον παριστάνει ότι είναι στο διάστημα,
ενώ στην πραγματικότητα κρύβεται στο Τιχουάνα.
Στοίχημα ότι έχει να κάνει με άλλη γυναίκα.
Είτε αυτό, είτε με Αρειανό.
Στα σοβαρά όμως, κάτι τρομερό πρέπει να του συνέβη
για να παρατήσει έτσι τα παιδιά του.
Και μόλις υιοθέτησαν τον Τσαρλς Γουόλας. Έμοιαζαν τόσο ευτυχισμένοι.
Η Μεγκ συμμετείχε τόσο ενεργά, ενώ τώρα είναι ένα μάτσο χάλια.
Το αγόρι όμως είναι πανέξυπνο.
- Πράγματι. - Αλλά είναι πολύ παράξενος, πάρα πολύ!
Μάλλον κι εγώ έτσι θα ήμουν αν το έσκαγε ο μπαμπάς μου.
Ντροπή σας που μιλάτε έτσι!
- Αγάπη μου, συγγνώμη. - Δεν είμαι παράξενος. Εσείς είστε.
Γιατί νομίζετε πως αν σκαρφίζεστε άσχημες ιστορίες για τους άλλους
θα νιώσετε καλύτερα για τον εαυτό σας.
Δε νιώθετε όμως, έτσι δεν είναι;
Τσαρλς Γουόλας, δε μιλάμε έτσι στους δασκάλους!
Και η Μεγκ μπορεί να είναι χάλια, αλλά έχει περισσότερο ταλέντο στο δαχτυλάκι της
απ' όσο έχετε εσείς σε όλο το κορμί σας!
Το άκουσες αυτό, Μεγκ; Μεγκ!
Εδώ! Το άκουσες αυτό; Μεγκ! Μπορεί να είσαι χάλια,
αλλά έχεις περισσότερο ταλέντο από οποιονδήποτε άλλο εδώ!
Όχι!
Και η μαμά ήταν αμήχανη και με παράξενη εμφάνιση στην ηλικία σου!
Και δες πώς ΕΙΝΑΙ τώρα! Είναι πανέμορφη.
Μάλιστα. Μάλλον είστε οικογενειακώς τρελοί.
Τι είπες;
Καταλαβαίνω γιατί έφυγε ο μπαμπάς σου.
Με ποιον νομίζει ότι μιλάει;
Βερόνικα.
Σειρά σου, Τσαρλς Γουόλας.
Έρχονται οι γονείς της Βερόνικα Κάιλι.
Ανησυχούν για την ασφάλεια της κόρης τους.
Η κόρη τους είναι κακιά.
Τη χτύπησες στο πρόσωπο.
ΤΖΕΪΜΣ ΤΖΕΝΚΙΝΣ ΔΙΕΥΘΥΝΤΗΣ
Ήσουν άριστη μαθήτρια.
Εξαιρετική συμπεριφορά.
Όμως δες πώς έγινες.
Είσαι επιθετική, εχθρική...
Κρατάς τους πάντες μακριά σου.
Και μετά αναρωτιέσαι γιατί δε σε συμπαθούν.
Δεν αναρωτιέμαι και δε με νοιάζει.
Μάλιστα.
Ίσως αυτό να είναι το πρόβλημά σου.
Δεν έχω πρόβλημα.
Δεν μπορείς να χρησιμοποιείς άλλο την εξαφάνιση του πατέρα σου
ως δικαιολογία να ξεσπάς.
Τι νομίζεις ότι θα έλεγε για όλα αυτά;
Σοβαρά. Αν έμπαινε σήμερα από την πόρτα,
τι θα συνέβαινε;
Ο κόσμος θα έβγαζε και πάλι νόημα.
Άκου.
Απλώς λέω ότι πέρασαν τέσσερα χρόνια.
Το πιθανότερο είναι να μην επιστρέψει.
Δε σου έδωσα άδεια να φύγεις, νεαρά μου! Μεγκ!
Θέλω να ζητήσεις γραπτώς συγγνώμη από τον διευθυντή Τζένκινς.
Και από τη Βερόνικα.
Μαμά!
Αποκάλεσε τρελό τον Τσαρλς Γουόλας!
Αυτό δεν το δικαιολογεί!
Ο μπαμπάς πάντα μου έλεγε να υπερασπίζομαι τα πιστεύω μου.
Μη χρησιμοποιείς έτσι τον μπαμπά.
Δεν είναι δίκαιο.
Δεν πρόκειται να επιστρέψει, έτσι δεν είναι;
Μη χάνεις την ελπίδα, Μέγκλετ.
Το ήξερα ότι είσαι εσύ. Πέρνα μέσα.
Αυτή κι αν ήταν μια σκοτεινή και θυελλώδης νύχτα!
Είναι τα σεντόνια της κυρίας Μπάνκομ αυτά;
Ίσως.
Συγγνώμη.
Τι εκθαμβωτική που είσαι! Θα είσαι η δρ Μάρεϊ.
Ναι. Και...
Το σπίτι σας είναι τόσο ζεστό.
Τα κατάφερες καταπληκτικά να κρατήσεις έξω το σκοτάδι.
Μαμά! Να καλέσω την αστυνομία;
Δηλαδή, σχεδόν όλο το σκοτάδι.
Εσύ θα είσαι η Μεγκ.
Από πού ξέρεις το όνομά μου;
Εγώ της το είπα. Κορίτσια, ηρεμήστε. Μην ανησυχείτε. Είναι φίλη μου.
Να με λέτε κυρία Τιναυτό.
Κυρία τι;
Όχι, κυρία Τιναυτό.
Η κυρία Αυτόπου είναι...
Είναι δισεκατομμύρια χρόνια μεγαλύτερη και πολύ πιο έξυπνη.
Τι μπορώ να κάνω για σας, κυρία Τιναυτό;
Την έπιασα να κλέβει σεντόνια.
Κορίτσια, είναι ακίνδυνη.
Είσαι έξι ετών. Έλα τώρα.
Τι ξέρεις από κίνδυνο;
Έσφαλα ποτέ μου;
Ποτέ δεν είναι αργά να σφάλεις, Τσαρλς Γουόλας.
Αμφιβάλλω πολύ γι' αυτό.
Έχει ένα από τα σπουδαιότερα μυαλά της πρόσφατης ιστορίας.
Είναι παιδί θαύμα.
Αν και φυσικά, δεν πρέπει να παίρνουμε τα εύσημα για το ταλέντο μας.
Σημασία έχει το πώς το χρησιμοποιούμε.
Μάλιστα. Το θέμα είναι...
Ότι δε σε ξέρουμε, και είναι αργά, οπότε...
Αλήθεια; Δεν τα πάω καθόλου καλά με τον χρόνο.
Η κυρία Ποιοαπόλα συνήθως ασχολείται μ' αυτό.
Μάλιστα.
Το θέμα είναι πως...
Τα παιδιά πρέπει να πάνε για ύπνο, οπότε αν δε σε πειράζει, έλα κάποια άλλη στιγμή.
Φυσικά και θα έρθω.
Θέλω να σας πω μόνο κάτι προτού φύγω.
Θέλω να ξέρετε πως ό,τι και να συμβεί,
με τον άντρα σου καταφέρατε κάτι πραγματικά αξιοσημείωτο.
Για τι πράγμα μιλάς;
Απλώς ότι το τεσσεράκτιο όντως υπάρχει.
Τι;
Το τεσσεράκτιο;
Αυτό είπα. Τεσσεράκτιο.
Είναι κάποιο αστείο;
Η Βερόνικα σε έστειλε;
Στ' αλήθεια δεν εμπιστεύεσαι εύκολα, έτσι;
Τσαρλς Γουόλας, δεν είμαι σίγουρη για τη Μεγκ.
Δώσ' της μια ευκαιρία.
Εντάξει. Εσύ είσαι το αφεντικό.
Καλύτερα να φύγω.
Οι άγριες νύχτες είναι το στοιχείο μου.
Μην το ξανακάνεις ποτέ αυτό.
Μην ξαναφήσεις κάποιον στο σπίτι χωρίς την άδειά μας.
Και να χαρείς, πάψε να μιλάς με αγνώστους.
Δεν τους μιλάω εγώ, αυτοί μού πιάνουν κουβέντα.
Δε σημαίνει ότι πρέπει να τους απαντάς.
Αυτό είναι αγένεια, Μεγκ.
Τσαρλς Γουόλας.
- Γεια σου, φιλαράκο. - Πώς πάει;
Όλα καλά.
Γεια σου, πριγκίπισσα.
Βλέπεις; Σου το είπα.
Να είσαι ο εαυτός σου.
Μην είσαι σαν εμένα.
Πού το κακό να είναι κάποιος σαν εσένα;
Έχεις πολύ καλό χέρι.
Η Βερόνικα.
Άμεσο χτύπημα.
Γεια. Είμαι ο Τσαρλς Γουόλας, ο αδερφός της Μεγκ.
- Είσαι ο Κάλβιν, σωστά; - Όπως τα λες.
Τι γυρεύεις εδώ;
Δεν ξέρω.
Έκανα τα μαθήματά μου, και ξαφνικά μου ήρθε μαι αίσθηση
ότι πρέπει να έρθω εδώ.
Εδώ ακριβώς. Είναι παράξενο αυτό;
Ίσως λιγάκι.
Η αλήθεια είναι ότι κλήθηκες εδώ.
Είσαι καλός στη διπλωματία.
Τι τη θέλουμε τη διπλωματία, Τσαρλς Γουόλας;
Το γεγονός ότι ρώτησες είναι ακριβώς ο λόγος που τη χρειαζόμαστε.
Λοιπόν, τι λες, Κάλβιν; Θέλεις να έρθεις μαζί μας;
Ναι. Γιατί όχι;
Τέλεια.
Πάμε να γνωρίσουμε την κυρία Αυτόπου.
Όχι. Όχι, Τσαρλς Γουόλας!
Τσαρλς Γουόλας, μην μπεις εκεί!
Το σπίτι καταρρέει, απαγορεύεται να μπαίνεις
Είναι ατρόμητος ο μικρός.
Δυστυχώς.
Σου είπα όχι.
Δεν μπορούμε να μπούμε. Δεν είναι ασφαλές.
Βασικά είναι το πιο ασφαλές μέρος στο σύμπαν.
Κοίτα.
Κυρία Αυτόπου, εγώ είμαι, ο Τσαρλς Γουόλας.
"Η ζωή χωρίς αγάπη είναι σαν δέντρο χωρίς άνθη ή καρπούς".
Ο Γκιμπράν, Λιβανέζος.
Κάλβιν. Αμερικανός.
Η κυρία Ποιοαπόλα προτιμά να μη σκέφτεται μόνη της.
Αυτό είναι αγένεια, Τσαρλς Γουόλας.
Όχι. Απλώς έχει εξελιχθεί πέρα από τη γλώσσα.
Έτσι, όταν χρειάζεται να σκεφτεί, κλέβει και χρησιμοποιεί τα λόγια των άλλων.
Είναι ωραίο που τους αποδίδει τα εύσημα.
Κυρία Αυτόπου, από δω η Μεγκ μου.
Εντάξει.
"Μέσα από την πληγή εισέρχεται μέσα σου το φως".
Ο Ρούμι, Πέρσης.
Η καημένη κυρία Αυτόπου.
Την κουράσαμε.
Μάλλον ήταν πολύ κουρασμένη.
- Ακόμα προσαρμόζεται. - Σε τι;
Λυπάμαι, είσαι σχεδόν, αλλά όχι τελείως έτοιμη για να το μάθεις.
Τσαρλς Γουόλας...
ό,τι και αν είναι αυτή, ό,τι και αν είναι αυτό, όλο αυτό το πράγμα...
δε μου αρέσει!
Θα τη βρεις την άκρη.
Πάμε, ώρα να φύγουμε. Να αφήσουμε την κυρία Αυτόπου να ξεκουραστεί.
Θα την ξαναδούμε πολύ σύντομα.
Τσαρλς Γουόλας, μπορείς να μου δώσεις το πιπέρι;
Ευχαριστώ.
Γνωρίστηκαν στο κολέγιο. Αυτή του έκανε μαθήματα.
Στην πραγματικότητα είναι μια σπουδαία ιστορία.
Αλήθεια;
Είναι δική του δουλειά αυτό;
Και της μαμάς.
Τέλειο.
Σε τι αναφέρεται;
Να...
Εμένα με ενδιαφέρει κυρίως το μικρό...
Τα άτομα, το σωματίδια...
οι αόρατες ενέργειες που ρέουν μέσα σε όλους μας.
Πάνω τους!
Ο μπαμπάς τους ασχολείται με τα μεγάλα.
Κι αν βρισκόμαστε εδώ για κάποιον λόγο;
Κι αν δε βρισκόμαστε απλά στο σύμπαν,
αλλά το σύμπαν είναι μέσα σε όλους εμάς;
Σκεφτείτε την κβαντική διεμπλοκή.
Δυο ηλεκτρόνια που έχουν δεσμευτεί μεταξύ τους,
ερωτευμένα, τρόπον τινά,
ξαφνικά χωρίζονται από έναν γαλαξία,
αλλά κάπως παραμένουν εξίσου συνδεδεμένα.
Μια αδιάσπαστη ένωση, παρά του ότι τους χωρίζουν γαλαξίες ολόκληροι.
Οι πιο πρόσφατοι υπολογισμοί μας δείχνουν πως αυτά τα πεδία μάς συνδέουν
με άλλες διαστάσεις.
Διαστάσεις έξω από τους περιορισμούς του χώρου και του χρόνου.
Φανταστείτε το αυτό. Φανταστείτε
Αντί να υπομένουμε τους καταπιεστικούς κανόνες
του χώρου και του χρόνου, θα μπορούσαμε να τον πτυχώσουμε.
Να ταξιδέψουμε 91 δισεκατομμύρια έτη φωτός, έτσι απλά.
Και δε χρειαζόμαστε πυραύλους.
Ούτε διαστημόπλοια. Δε χρειαζόμαστε τίποτα.
Για να χρησιμοποιήσεις ένα τεσσεράκτιο πρέπει μόνο να βρεις τη σωστή συχνότητα.
Χρειάζεσαι μόνο το μυαλό σου.
Θέλαμε να αγγίξουμε τα αστέρια.
Να ξεκλειδώσουμε τα μυστικά του σύμπαντος.
Να βρούμε τις καταβολές του και...
να του σφίξουμε το χέρι.
Τα έκανες μαντάρα.
Δεν είχες υπομονή.
Δεν ακολούθησες το σχέδιο.
Δεν το έβλεπες στα μάτια τους; Ήταν ζωγραφισμένο στα πρόσωπά τους.
Δεν ήταν έτοιμοι.
Δεν είναι...
Κέιτ, δεν είναι έτοιμοι. Άρα τι θα έπρεπε να κάνουμε;
Να περιμένουμε μέχρι να μας φτάσουν;
Είμαστε στα πρόθυρα μιας θεαματικής ανακάλυψης!
Άκου. Κοίτα. Άκουσέ με.
Συνεπώς, για να γίνεις σπουδαίος, δεν αρκεί μόνο να έχεις δίκιο.
Πρέπει στην πραγματικότητα να είσαι σπουδαίος.
Και εμείς είμαστε.
Άρα, γιατί δεν μπορούμε να βοηθήσουμε και τους άλλους στην πορεία;
Ναι.
Ή θα μπορούσαμε απλώς να τους πλακώσουμε.
Ας τους πλακώσουμε.
Ειλικρινά, θα είχε πολλή πλάκα. Έλα εδώ. Έλα.
Θεέ μου.
Παραλίγο να σε χάσω. Τρόμαξα πάρα πολύ.
Τρελή, πανέξυπνη επιστήμονά μου.
Ξέρεις ότι έχεις υπέροχα μαλλιά;
Τι;
Όχι, δεν έχω. Σε παρακαλώ, μην το λες αυτό.
Εντάξει.
Πέρασα πολύ ωραία.
Η μαμά σου είναι απίστευτα καλή.
Το σπίτι σας είναι ζεστό.
Μυρίζει ωραία.
Και είναι γεμάτο με...
Δεν ξέρω με τι. Όμως είναι υπέροχο.
Είναι κάθε άλλο από υπέροχο.
Η μαμά μου, στο δωμάτιό της επάνω,
ετοιμάζεται για άλλη μια συνάντηση με τους δασκάλους για την παραβατική κόρη της.
Όχι. Όχι τώρα. Έλα εδώ.
- Η Βερόνικα μένει δίπλα σου; - Ναι. Έλα εδώ, σε παρακαλώ.
Δηλαδή ντρέπεσαι να σε δουν μαζί μου;
Ναι, μωρέ.
Το αντίθετο ακριβώς.
Θα πει σε όλους ότι ήσουν εδώ μαζί μου.
Προσπαθώ απλώς να προστατέψω τη δική σου φήμη.
Μπορείς λοιπόν να έρθεις εδώ;
Ήδη μας είδε. Άλλωστε, δεν υπάρχει λόγος να ντρέπομαι.
Το λες αυτό ΤΩΡΑ, αλλά δεν ξέρεις πώς είναι
να κοροϊδεύουν και να χλευάζουν την κάθε κίνησή σου.
Θα εκπλαγείς.
Έλα τώρα, Κάλβιν. Όλοι σε συμπαθούν.
Ακόμα και οι δάσκαλοι.
Τα κάνεις όλα τέλεια.
Αυτό να το πεις στον μπαμπά μου.
Εσύ τουλάχιστον έχεις τον μπαμπά σου.
Σωστά. Συγγνώμη, αυτό...
Θα σου λείπει πολύ.
Περισσότερο απ' όλα στο σύμπαν.
Τότε πώς θα τον βρούμε;
Ποτέ δεν κατάλαβα το νόημα του φράχτη.
Στάσου. Τι γυρεύεις εσύ εδώ;
Αυτό είναι, παιδιά! Αυτό είναι!
Όχι! Θα έπρεπε να είσαι επάνω.
"Πρέπει να σηκωθείς, να βγεις και να κάνεις κάτι.
Πώς θα το κάνεις, αν δεν προσπαθήσεις;"
Αυτό το ξέρω.
Ο OutKast, Αμερικανός.
Τι κάνετε, κυρία Αυτόπου;
Τα κατάφερα, κυρία Αυτόπου. Τους προετοίμασα.
Πάνω στην ώρα, μικρέ πολεμιστή μου.
- Τι ήταν αυτό; - Ποιος το είπε αυτό;
Όχι ποιος.
Η κυρία Ποιοαπόλα.
Είναι το τελευταίο κομμάτι του παζλ.
Έλα, κυρία Ποιοαπόλα. Εμφανίσου.
Τι λες γι' αυτό;
Σου κάνει;
Υπέροχα. Τέλεια.
Καταπληκτικά.
Έχεις λάθος μέγεθος, κυρία Ποιοαπόλα.
Υπάρχει τέτοιο πράγμα όπως το λάθος μέγεθος;
Όχι, ποτέ!
Θα ήθελα να πω τι μεγάλη τιμή είναι να είμαι εδώ, στην πρώτη μου αποστολή.
Επιλέχθηκα για τις εξαιρετικές ικανότητές μου στα λόγια και στην ύλη.
Τι είσαι;
Είμαι μέρος του σύμπαντος. Ακριβώς σαν και εσένα, Μεγκ.
Τι θέλεις από μας;
Δεν είμαι σίγουρη γι' αυτήν,.
Όμως έχω πολύ καλό προαίσθημα γι' αυτόν τον Κάλβιν.
Ας μείνουμε συγκεντρωμένοι, τι λες;
Ακούσαμε ένα κάλεσμα, πέρα στο σύμπαν.
Ένα ανθρώπινο κάλεσμα.
Και πολύ απελπισμένο.
Δεν μπορούσαμε να καταλάβουμε από πού ερχόταν,
έτσι το ακολουθήσαμε μέχρι εδώ, στον προορισμό του.
Τις έφερε εδώ, Μεγκ. Στο σπίτι μας.
Το κάλεσμα πρέπει να ήταν από τον μπαμπά.
Ο πατέρας μου ζει;
Έτσι πιστεύουμε.
Ο πατέρας σου έχει καταφέρει κάτι εξαιρετικό.
Κανένας άνθρωπος δεν έχει ταξιδέψει ποτέ τόσο μακριά στο σύμπαν.
Αλλά πιθανώς κινδυνεύει.
Ήρθαμε να σας βοηθήσουμε για να τον βρείτε.
Γιατί να το κάνετε αυτό;
Γιατί αυτή είναι η δουλειά μας.
Είμαστε πολεμίστριες που υπηρετούν το καλό και το φως στο σύμπαν.
Ενίοτε διασώζουμε, ενίοτε καθοδηγούμε.
Θεώρησέ μας μεγαλόκαρδες.
Πράγματι.
Άκου, Μεγκ. Πρέπει να τον βρούμε το συντομότερο δυνατόν.
Είσαι έτοιμη γι' αυτό;
Στοίχημα ότι θα πει όχι.
Τι;
Όχι.
Όχι, ναι. Όχι. Ναι, θα πάω.
Φυσικά και θα πάω.
Όλοι ξέρουμε ότι εγώ είμαι έτοιμος.
Και ο Κάλβιν ήδη είπε ότι θα έρθει.
Έτσι είπα;
Έτσι είπα.
Τότε φύγαμε!
Η μαμά. Στάσου, να φωνάξουμε τη μαμά.
Θα τη φωνάξουμε αργότερα, σου υπόσχομαι.
Μην ανησυχείς, Μεγκ.
Ο τεσσερακτινισμός είναι σχεδόν τελείως φυσικός.
Τεσσερακτινισμός;
Σχεδόν;
Τι συμβαίνει;
Στάσου. Όχι. Τσαρλς Γουόλας, μην πας εκεί.
Δεν έχουμε χρόνο για χάσιμο, Μεγκ.
Πάμε, κυρία Τιναυτό!
Απλά πρέπει να βρεις τη σωστή συχνότητα...
Και να έχεις εμπιστοσύνη σ' αυτό που είσαι.
Πάμε να βρούμε τον πατέρα σου. Τι λες;
Τεσσερακτινισμός.
Στ' αλήθεια συμβαίνει αυτό;
Τα καταφέραμε, Μεγκ. Στ' αλήθεια τεσσερακτινιστήκαμε.
Γιατί πονάει όλο μου το σώμα;
Ήμασταν στην αυλή σας, και τώρα...
Είναι πραγματικό.
Ας βεβαιωθούμε ότι είναι καλά.
Δεν έχει ανάγκη.
Τιναυτό, δεν κλωτσάμε τον κόσμο.
Δεν το ήξερα.
"Το πόδι νιώθει το πόδι όταν νιώθει τη γη".
Ο Βούδας, Νεπαλέζος.
Η νέα λέξη για σήμερα.
Φωτεινός.
Είναι ο αγαπημένος μου πλανήτης σε όλο τον γαλαξία.
Ονομάζεται Ουριήλ.
Πιστεύουμε ότι ο πατέρας σας τεσσερακτινίστηκε εδώ.
Μην ντρέπεστε. Εμπρός, ρίξτε μια ματιά.
Ναι!
Πάμε, Μεγκ!
Πήγαινε.
Μίλησέ τους.
Όλοι ξέρουν ότι τα λουλούδια είναι οι καλύτεροι κουτσομπόληδες
σε όλο το σύμπαν.
Δείξ' τους μια φωτογραφία του πατέρα σου και ρώτα τα αν τον έχουν δει.
Πώς θα συνεννοηθούμε;
Τουλάχιστον προσπάθησε.
Σοβαρά τώρα, Τσαρλς Γουόλας; Είμαι απογοητευμένη.
Κράτα την πίστη, κυρία Τιναυτό.
Σου είπα ότι θα της είναι πολύ δύσκολο. Δεν ξέρω γιατί τη φέραμε καν.
Τιναυτό, σε ακούει.
Πω, ρε φίλε.
Ας επικεντρωθούμε στην εύρεση του πατέρα της.
Αυτός είναι ο πατέρας μας.
Μπορείτε να μας βοηθήσετε να τον βρούμε, σας παρακαλώ;
Σας παρακαλώ.
Δεν καταλαβαίνω τι λένε.
Εγώ καταλαβαίνω.
Μιλάνε με χρώματα.
Έτσι έκανε;
Αλήθεια;
Τι μου λέτε...
Ναι! Ήταν εδώ. Τον είδαν να τεσσερακτινίζεται εδώ.
Όμως συνέχισε την εξερεύνηση, λένε.
Κάπου σ' εκείνη την κατεύθυνση. Πάμε!
Θα αλλάξω.
Θα αλλάξεις;
Θέλεις να μείνεις μόνη;
Όχι, δεν υπάρχει πρόβλημα.
Κυρία Τιναυτό, οι άνθρωποι δεν ξεγυμνώνονται έτσι απλά.
Υπομονή, κύριε. Δεν τελείωσα ακόμα.
Διάολε!
Ο Τάκερ, Αμερικανός.
Όχι!
Αυτό είναι τρελό!
Ένα, δύο, τρία.
Πετάω!
Άπλωσε τα χέρια σου!
Πώς μπορούμε και πετάμε;
Είναι ένα φαινόμενο που σχετίζεται με τη μηχανική του συνεχούς μέσου.
Ονομάζεται ανύψωση!
Τι είναι αυτό;
Κάλβιν!
Φίλοι μου από το φως, παρακαλώ βοηθήστε τον νεαρό φίλο μας.
Είμαι εντάξει.
- Κάλβιν! - Συγγνώμη.
Είμαι μια χαρά.
Τιναυτό, οι γήινοι χρειάζονται παραπάνω βοήθεια από τους περισσότερους.
Το ξέρεις αυτό.
Μπορούσες να τους προετοιμάσεις καλύτερα.
Πρέπει να τους βοηθάς να κρατούν την εστίασή τους στο φως
όταν υπάρχει σκοτάδι.
Μα προσπαθώ!
Αλλά είναι άνθρωποι. Είναι πολύ περιορισμένοι.
Πες μου τουλάχιστον ότι βρήκατε κάτι εκεί πάνω.
Δυστυχώς όχι. Ο πατέρας τους έχει προχωρήσει.
Και εκείνο το πράγμα μας εμπόδισε.
Εξαπλώνεται γρήγορα, κυρία Ποιοαπόλα.
Τι είναι αυτό το πράγμα;
Ονομάζεται Κάμαζοτς.
Σπιτικό μιας καθαρά κακής ενέργειας.
Γνωστό απλά ως ΕΚΕΙΝΟ.
Κακό;
Μα τι σόι κακό;
- Πόσα είδη κακού θέλεις; - Τιναυτό!
Εντάξει.
Ένα κακό που εξαπλώνεται ενεργά σε όλο το σύμπαν.
Έτσι, όσο προχωράμε, πρέπει να το αποφεύγουμε πάση θυσία.
Και να επικεντρωθούμε στο να βρούμε τον πατέρα σας.
Μα δεν ξέρουμε πού έχει πάει.
Τι θα κάνουμε;
"Η αγάπη δεν κοιτά με τα μάτια, αλλά με τον νου".
Ο Σαίξπηρ, Βρετανός.
Ναι, ένας προφήτης!
Πάμε να δούμε έναν από τους προφήτες. Θα περιορίσουν την έρευνά μας.
Τι είναι ο προφήτης;
Ένας μετριοπαθής οραματιστής.
Περιστασιακός καταλύτης διορατικότητας. Άλλοτε πετυχημένος, άλλοτε όχι.
Όμως ξέρω έναν πολύ συμπαθητικό.
Θέλω να πω, έναν καλό.
Ακούγεται κάπως υποσχόμενο.
Κυρίες, πιάστε από ένα παιδί.
Το ταξίδι μας συνεχίζεται.
Είναι σώα και αβλαβής.
Μια χαρά είναι.
Μια χαρά; Μετά απ' αυτό το ωραίο τεσσερακτίνισμα;
Θα έπρεπε να λάμπει.
Όλοι οι άλλοι λάμπουν.
Δε βγάζει καθόλου νόημα.
Με τίποτα δεν το καταλαβαίνω αυτό το κορίτσι.
Εντάξει, εκεί πέρα είναι.
Περιμένετε να δείτε. Είναι τέλειο.
Ο προφήτης μένει εδώ;
Είσαι στο μέγεθός μας.
Εσείς οι τρεις...
Είστε πανέμορφες.
Ευχαριστώ.
Και εσύ το ίδιο.
Πού είμαστε;
Στον Ωρίωνα.
Σπίτι του Ευτυχισμένου Μέντιουμ.
Δηλαδή αυτός ο τύπος είναι το αγόρι σου;
Όταν είσαι πάνω από ένα δις ετών, δε χρειάζεσαι τις ετικέτες.
Γιατί πρέπει να πονάω;
- Αντί να... - Να λάμπεις;
Δεν τεσσερακτινίζεσαι καλά.
Με ποια έννοια;
Γιατί δε νιώθω, ούτε βλέπω κάτι όταν τεσσερακτινιζόμαστε.
Και ούτε πρόκειται, αν δεν ενωθείς με το σύμπαν και με τον εαυτό σου.
Αυτή τη στιγμή, φαίνεται πως δε θέλεις καν να επιστρέψεις ως ο εαυτός σου.
Υπάρχει τρόπος να γυρίσω ως κάποια άλλη;
Κάποια που θα μου άρεσε;
Συνειδητοποιείς...
πόσα συμβάντα και επιλογές...
χρειάστηκαν από τη γέννηση του σύμπαντος
για να φτιαχτείς εσύ,
ακριβώς έτσι όπως είσαι;
Μάλλον δεν το είχα σκεφτεί ποτέ έτσι.
Ίσως τώρα είναι η ώρα να αρχίσεις να το σκέφτεσαι έτσι.
Είμαστε εδώ!
Μπορείς να τα καταφέρεις, Μεγκ. Απλώς χρειάζεσαι ισορροπία.
Φοβερό!
Όχι, δεν είναι φοβερό!
Είναι κανείς σπίτι;
Ωραία ισορροπία, κυρία Αυτόπου.
Όχι, οχι, όχι!
Επιτέλους λίγο χρώμα.
Ποιος είναι εκεί;
Οι απρόσκλητοι επισκέπτες με ταράζουν πολύ!
Δε μου αρέσουν οι επισκέπτες!
Τιναυτό.
Στ' αλήθεια χρειάζομαι κουδούνι.
Προφανώς δεν καταλαβαίνετε τη σημασία της ισορροπίας, του μέτρου,
του Χαρούμενου Μέντιουμ.
Ακούγεσαι σαν τη μητέρα μου.
Η μητέρα σου είναι βαρύτονος;
Πώς πάει, Ευτυχισμένε;
Όλα καλά, Τιναυτό. Φαίνεσαι ωραία.
- Αλήθεια; - Μου αρέσουν τα ρούχα σου.
Είναι σαν ρούχα ατόμου.
Ευχαριστώ.
Μοιάζεις με άτομο.
Ευχαριστώ. Και εσύ φαίνεσαι αρκετά καλά.
Ευχαριστώ. Γήινοι τόνοι.
Χρειαζόμαστε τη διορατικότητά σου.
Αναζητούμε έναν άντρα που χάθηκε στο σύμπαν.
Ο πατέρας μου.
Ο δρ Μάρεϊ.
Ωραίος τύπος.
Πώς μπορώ να αρνηθώ;
Εντάξει.
Βρείτε το κέντρο σας.
Σηκώστε το ένα πόδι, παρακαλώ.
Εντάξει.
Λοιπόν, λίγα εξαρτώνται από μένα.
Εντάξει; Οι ενέργειά σας θα επηρεάσει όσα βλέπουμε.
Άρα, ρουφάμε τις κοιλιές, μεγαλώνουμε τη ραχοκοκαλιά,
κατεβάζουμε τους ώμους.
Σφίγγουμε τους πισινούς.
Κλείστε τα μάτια σας.
Πλάκα με κάνεις.
Σου μοιάζω να κάνω πλάκα;
Πάρα πολύ.
- Λιγάκι. - Όχι, δεν κάνω πλάκα.
Δεν κάνω πλάκα.
Ας δοκιμάσουμε πάλι. Λοιπόν...
Χαλαρώστε το πρόσωπο,
κλείστε τα μάτια σας,
και ανοίξτε τις αναμνήσεις σας.
Σκεφτείτε τον πατέρα σας.
Όχι! Δεν μπορώ! Λυπάμαι, δεν μπορώ!
Λυπάμαι, αλλά...
Πραγματικά δεν καταλαβαίνω
το πώς θα μας βοηθήσει να τον βρούμε αν τον σκεφτόμαστε.
Δεν κάνω τίποτα άλλο από το να τον σκέφτομαι.
Λυπάμαι, κυρία Ποιοαπόλα, αλλά νομίζω πως πρέπει να της δείξουμε κάτι.
Πρέπει να κατανοήσει τι είναι δυνατόν.
Πρέπει να μάθει τι διακυβεύεται.
Κλείσε τα μάτια σου. Δες με τα δικά μου.
Αυτή τη φορά...
Μην αποστρέψεις το βλέμμα σου.
Το σπίτι του ΕΚΕΙΝΟΥ μπορεί να είναι το Κάμαζοτς,
αλλά μέσα από το σκοτάδι, η δύναμη του ΕΚΕΙΝΟΥ έχει εξαπλωθεί μακρύτερα.
Ακόμα και στον δικό σας πλανήτη.
Το μόνο πράγμα στο σύμπαν που ταξιδεύει πιο γρήγορα από το φως
είναι το σκοτάδι.
ΕΚΕΙΝΟ εισβάλει μέσα μας, εκεί που διαμένουν η ελπίδα και η χαρά,
Με χαρά ανακοινώνουμε την προαγωγή ενός από τα μέλη μας
ως νέο διευθυντή μας.
Αυτός ο καθηγητής
ανακηρύχθηκε τρεις φορές καθηγητής φυσικής της χρονιάς.
Ο Τζέιμς Τζένκινς.
Ελάτε πάνω, διευθυντή Τζένκινς.
Τα αντικαθιστά με ζήλια..
Και επικριτικότητα...
Πόνο.
Και απελπισία.
Τι τρέχει, παππού;
Πώς είσαι σήμερα;
Μην το κάνεις αυτό, μεγάλε.
- Τι έχεις εκεί μέσα; - Τι κάνεις, ρε μεγάλε;
Ξέρεις πόσο δούλεψα γι' αυτά;
Έλα, ρε φίλε!
17.
17;
Προσπαθείς καν, ή είσαι απλά ηλίθιος;
Γιατί αν αυτό είναι το καλύτερο που μπορείς να κάνεις, είσαι αξιολύπητος!
Κοίτα με όταν σου μιλάω!
Είναι αξιολύπητο!
Βλέπεις, αυτό κάνει ΕΚΕΙΝΟ.
Ένα άτομο τη φορά...
Μέχρι να νικήσει ο φόβος.
Ο φόβος μετατρέπεται σε οργή.
Και η οργή οδηγεί στη βία.
Και κάποια στιγμή το ποτήρι ξεχειλίζει.
Αν δε δράσουμε σύντομα,
το σκοτάδι θα κατακλύσει το σύμπαν.
Αναζητούμε πολεμιστές που μπορούν να παλέψουν με ΕΚΕΙΝΟ,
και που μπορούν να φέρουν πίσω την ελπίδα.
Ο πατέρας σου.
Ο πατέρας μου;
Γίνε πολεμίστρια. Μπορείς;
Θα προσπαθήσω.
Ο πατέρας σου ακούγεται καλός άνθρωπος.
Τι λες να τον βρούμε;
Ωραία. Εντάξει.
Ωραία.
- Ναι. - Εντάξει.
Είμαστε στο έδαφος. Βρήκαμε το κέντρο μας.
- Εντάξει, ναι. - Εντάξει.
Μπορείς να τα καταφέρεις, εντάξει;
Επιλέγεις να μην τα καταφέρνεις.
Κι αν...
Κι αν δε θέλει να τον βρούμε;
Είναι εντάξει να φοβάσαι τις απαντήσεις, Μεγκ.
Όμως δεν μπορείς να τις αποφύγεις.
Πίστεψέ με. Δε θέλεις να καταντήσεις σαν εμένα,
ένας παράξενος με μούσια που ζει σε μια σπηλιά.
Ο πατέρας σου δε σε ξέχασε.
Είσαι πολύτιμη.
- Εντάξει, είσαι έτοιμη; - Ναι.
Βρες το κέντρο σου. Πού είναι;
Εντάξει.
Τώρα θα δούμε ένα όραμα.
Εντάξει.
Αγάπη, αυτή είναι η συχνότητα.
Αυτό είναι, Μεγκ.
Ξεκίνησε στο Ουριήλ.
Μετά πήγε στο Ίξχελ. Συνέχισε, Μεγκ.
Να η θεία Τέρας.
Όχι, πηγαίνει στο Κάμαζοτς!
Όχι!
Λυπάμαι πολύ, Μεγκ.
ΕΚΕΙΝΟ τον βρήκε πριν από μας.
Θέλαμε να παλέψει μαζί μας, μα τώρα πρέπει να παλέψουμε για εκείνον.
Πώς θα πάρουμε τον πατέρα μου από το Κάμαζοτς;
Δεν μπορούμε να τεσσερακτινιστούμε στο Κάμαζοτς.
Μπορούμε να τεσσερακτινιζόμαστε μόνο εκεί που βρίσκουμε φως,
γιατί είμαστε φως.
Το Κάμαζοτς είναι μόνο σκοτάδι.
Αυτό δεν είναι πια αναζήτηση, αλλά διάσωση.
Πρέπει να επιστρέψουμε στη Γη, να μιλήσουμε στη μητέρα σου.
Να ανασυνταχτούμε.
Όχι. Δεν μπορώ να φύγω από δω χωρίς τον πατέρα μου.
Έτσι είναι καλύτερα, Μεγκ. Πρέπει να φτιάξουμε ένα σχέδιο.
Σας παρακαλώ! Κάναμε τόσο δρόμο.
Φτάσαμε τόσο κοντά στο να τον βρούμε, για να επιστρέψουμε πίσω!
"Ο σχεδιασμός είναι ουσιώδης".
Ο Τσόρτσιλ Βρετανός.
Όχι, όχι! Σας παρακαλώ! Του τελειώνει ο χρόνος.
Όχι, δεν μπορούμε! Πρέπει να τον σώσουμε!
Δεν μπορούμε να παραιτηθούμε! Πρέπει να υπάρχει τρόπος!
Μην τον εγκαταλείψετε! Δεν μπορούμε!
Μπαμπά!
Πού είμαστε;
Πού είναι οι κυρίες;
Αυτό το μέρος εκπέμπει μια παράξενη αίσθηση.
Κοιτάξτε! Οι κυρίες!
Ευτυχώς τα καταφέρατε.
Ανησυχούσα πάρα πολύ.
Είστε καλά; Χτυπήσατε;
Είμαστε καλά.
Χάνω τις αισθήσεις μου, ή μίλησες με τα δικά σου λόγια;
Χάνει τις δυνάμεις της. Όπως και εγώ, και η κυρία Τιναυτό.
Στάσου, τι συμβαίνει;
Πού είμαστε;
Στο Κάμαζοτς.
Η θέλησή σου να βρεις τον πατέρα σου κατέλαβε το τεσσεράκτιό μας,
και του άλλαξε πορεία από τη Γη.
Πρέπει να φύγουμε από αυτόν τον πλανήτη.
Και δεν έχουμε τη δύναμη να σας πάρουμε μαζί μας.
Μετά βίας μπορούμε να τεσσερακτινιστούμε και εμείς οι ίδιες.
Πρέπει να συνεχίσετε χωρίς εμάς.
Πρέπει να βρείτε τον πατέρα σας.
Ξέρω ότι θα δοκιμαστείτε σε κάθε βήμα της πορείας σας.
Θα συναντήσετε πράγματα που νομίζετε πως ξέρετε, αλλά δεν ξέρετε.
Εδώ πρέπει να είστε καχύποπτοι, εντάξει;
Χανόμαστε.
Δεν μπορούμε τουλάχιστον να τους αφήσουμε κάτι να τους βοηθά;
Ναι. Δώρα.
Λατρεύω τα δώρα.
Βοηθάνε πολύ σε μια στιγμή κινδύνου
διότι βλέπουν όσα είναι κρυμμένα.
Δε χάθηκαν, παρά είναι απλώς κρυμμένα.
Μεγκ. Σκανταλιάρα, προβληματική Μεγκ.
Σου δίνω το χάρισμα των ελαττωμάτων σου.
Παρακαλώ.
Ξέρεις ότι τα ελαττώματά μου είναι τα κακά χαρακτηριστικά, έτσι;
Είναι όντως;
Τότε είσαι έτοιμη.
Το δικό μου δώρο είναι η εντολή μου.
Μείνετε μαζί.
Μην επιτρέψετε σε κανέναν να σας χωρίσει.
Είναι ένας πλανήτης με πολλά πρόσωπα
που το κυβερνά ένα σκληρό και μοχθηρό μυαλό.
ΕΚΕΙΝΟ επιθυμεί το ισχυρότερο φως μας.
Μην υποκύψετε.
Τώρα φεύγουμε. Να προσέχετε.
"Πότε θα ξανασυναντηθούμε εμείς οι τρεις; Με βροντή, αστραπή ή με βροχή;"
Σαίξπηρ.
Συνεχίστε. Θα παρακολουθούμε.
Τι συμβαίνει;
Πού είναι ο Τσαρλς Γουόλας;
Μόλις τώρα ήταν εδώ!
Τσαρλς Γουόλας!
Υπάρχει κίνδυνος εδώ.
Είναι ασφαλής πίσω από το τείχος.
Περιμένετε στο ρυάκι.
Πηγαίνετε στον τοίχο.
Τι είναι αυτό;
Πηγαίνετε στο τείχος!
Τρέξτε!
Πλησιάζει!
Πήγαινε! Πιο γρήγορα!
Να το τείχος!
Πρέπει να περάσουμε στην άλλη πλευρά!
Τρέξε πιο γρήγορα!
- Πιο γρήγορα δε θα βοηθήσει! - Πιο γρήγορα!
Κάλβιν!
Κοίτα!
Βλέπεις τι κάνει;
Παίρνει πράγματα και τα πετάει πέρα.
Το βεληνεκές είναι 50, δεν ξέρω... Ταχύτητα...
Δε θα τα καταφέρουμε έτσι!
Όχι, Μεγκ! Πρέπει να συνεχίσουμε!
Είναι ο μόνος τρόπος!
Με εμπιστεύεσαι;
Σε εμπιστεύομαι!
Εντάξει.
Τρέξε, Κάλβιν, τρέξε!
Πώς το έκανες αυτό με το κούτσουρο;
Είναι απλά θέμα φυσικής.
Ο κλασικός ελιγμός της σφεντόνας.
Απλά θέμα φυσικής;
Δεν έχεις ιδέα πόσο απίθανη είσαι.
Έτσι δεν είναι;
Εσύ ήρθες μαζί μου.
Δεν ήσουν υποχρεωμένος να το κάνεις.
Δεν είσαι υποχρεωμένος να είσαι εδώ.
Κι όμως είσαι.
Εσύ...
Μου αρέσουν τα μαλλιά σου.
Ευχαριστώ.
Μεγκ! Κάλβιν!
Τα καταφέρατε! Δε σας έβλεπα!
Δεν καταλάβαινα.
Είδα κάτι σπίτια εκεί κάτω. Ελάτε!
Ο μπαμπάς είναι εκεί;
Έτσι ελπίζω.
Μου μυρίζει φαγητό.
Ωραίο φαγητό στον φούρνο.
Ποιος άλλος πεθαίνει της πείνας;
Δεν αντέχω τον ήχο.
Ο ρυθμός. Πονάει.
Έλα εδώ. Κάλυψε τα αφτιά σου.
Αγάπη μου, ώρα για βραδινό!
Χαθήκατε, παιδιά;
Σίγουρα θα πεινάτε και θα χρειάζεστε λίγη θαλπωρή.
Έχω ψητό με πατάτες και ένα σωρό γλυκά.
Ευχαρίστως θα έτρωγα.
Όχι.
Ευχαριστώ, είμαστε μια χαρά.
- Όχι. - Ένα σωρό γλυκά!
Όχι!
Να μην εμπιστευόμαστε κανέναν, το ξέχασες;
Αλλάζει και πάλι.
Ακόμα είναι το Κάμαζοτς;
Είπαν ότι είναι ένας πλανήτης με πολλά πρόσωπα.
Λες να το πείραζε αυτό το άτομο αν φάω όλο το φαγητό τους;
Μάλλον.
Είμαι εδώ!
Εδώ είμαι!
Γεια!
Γεια! Φίλοι!
Γεια σας, φίλοι!
Τι κάνετε, παιδιά;
Ποιος είσαι εσύ;
Εγώ; Κανένας.
Μπορείτε όμως να με λέτε Ρεντ. Και εσείς είστε...
Εγώ είμαι ο Κάλβιν. Από δω η Μεγκ και αυτός είναι ο Τσαρλς Γουόλας.
Είστε τα παιδιά του Άλεξ Μάρεϊ, έτσι δεν είναι;
- Ξέρεις τον πατέρα μου; - Ναι, τον ξέρω πολύ καλά.
Είναι φοβερός τύπος. Τον είδα μόλις πριν από λίγα λεπτά.
Πού; Τον ψάχνουμε. Μπορείς να μας πας σ' αυτόν;
Ναι. Δηλαδή, όχι.
Ναι. Σχεδόν. Λογικά τελειώνει τη δουλειά σε λίγο.
Είναι πολυάσχολος άνθρωπος. Ξέρετε, κομματάκι μανιακός με τη δουλειά.
Αλλά δε χρειάζεται να σας το πω αυτό, σωστά;
Ξέρετε κάτι; Καθίστε, παιδιά. Καθίστε.
Χαλαρώστε. Δεν έχετε να κάνετε κάτι εδώ. Μην ανησυχείτε για τίποτα.
Πεινάτε;
Έχουμε φροντίσει για όλα. Τελείως. Χωρίς επιλογές ή εναλλακτικές.
- Πεινάτε; - Θα τολμήσω να δοκιμάσω εγώ..
- Τι τρέχει, μικρούλη; - Έχει γεύση σαν...
Σαν άμμο.
Αλήθεια;
Εγώ δε νιώθω τη γεύση της άμμου.
Δοκίμασε το δικό μου.
Είναι όλο άμμος!
Νόμιζα ότι είσαι σαν εμένα, Τσαρλς Γουόλας.
Νόμιζα ότι είσαι ξεχωριστός. Και όντως είσαι.
Πέρασες τη δοκιμασία.
Είναι τόσο απλό.
Όσο απλό είναι το δυο φορές το ένα κάνει δύο. Δυο φορές το δύο κάνει τέσσερα.
Δυο φορές το τρία κάνει έξι.
Δυο φορές το τέσσερα κάνει οχτώ.
Δυο φορές το πέντε κάνει δέκα.
Δυο φορές το έξι κάνει δώδεκα.
Δυο φορές το επτά κάνει δεκατέσσερα.
Τι κάνεις;
Δυο φορές το οχτώ κάνει δεκαέξι.
Θέλουμε να δούμε τον πατέρα μας τώρα.
Έγινε. Θα σε πάω κατευθείαν σ' αυτόν.
Τσαρλς Γουόλας. Πιάσε το χέρι μου αμέσως.
Σε παρακαλώ.
Όχι, ευχαριστώ.
Και Μεγκ...
Ευχαριστώ για όλα.
Μας τον έφερες στο ταψί.
Όχι! Σταμάτα!
Ο αδερφός μου!
- Τσαρλς Γουόλας! - Σε παρακαλώ!
Τσαρλς Γουόλας!
Κουνηθείτε!
Τσαρλς Γουόλας!
Πλάκα είχε.
Καλωσήρθατε στην Κεντρική Υπηρεσία κεντρικών πληροφοριών.
Φύγε από κοντά του!
Ηρεμήστε. Μην αντιστέκεστε.
Θα είναι πολύ ευκολότερο, σας το υπόσχομαι.
Σε παρακαλώ, Τσαρλς Γουόλας, Σε παρακαλώ. Είναι επικίνδυνος.
Τι σου έκανε;
Σκάσε, Μεγκ!
Ναι, σκάσε, Μεγκ!
Συγγνώμη, Ρεντ. Η Μεγκ ανέκαθεν ήταν πρόβλημα.
Είναι μεγάλη ανωμαλία.
Ναι, μάτι βγάζει.
Μα οι ανωμαλίες έχουν πολύ μεγαλύτερο ενδιαφέρον.
Δε συμφωνείς, Τσαρλς Γουόλας;
Τι τυπικό για σένα! Αμέσως να τρέξεις να τη σώσεις, ε, Κάλβιν;
Πάντα τόσο εξυπηρετικός. Άκρως εύθυμος. Προσπαθείς να ευχαριστήσεις τους πάντες.
Με την ελπίδα να τους πείσεις
ότι δεν είσαι απλώς ένα βάρος για τον πατέρα σου και για τον κόσμο σου.
Αξιολύπητο.
Δεν το κάνω γι' αυτόν τον λόγο.
Φυσικά και το κάνεις γι' αυτό!
Για ποιο άλλο λόγο να έρθεις σ' αυτό το γελοίο ταξίδι με παιδιά που δεν ξέρεις;
Φτάνει πια, Τσαρλς Γουόλας! Πρέπει να σταματήσεις!
Φτάνει όταν ΕΚΕΙΝΟ θα πει ότι φτάνει.
Κάτσε. Θα αναλάβω εγώ από δω και πέρα.
Δεν αμφιβάλλω γι' αυτό, μικρούλη.
Θέλετε να γνωρίστε ΕΚΕΙΝΟ; Τον χαρούμενο σαδιστή.
Όχι ιδιαίτερα.
Πρόσεχε πώς μιλάς!
Συγγνώμη.
Ήρθαμε να δούμε τον μπαμπά, το θυμάσαι;
Τον δικό σου μπαμπά.
Άνθος του σύμπαντος. Παιδί μου.
Όχι. Νομίζω ότι εννοείς τον δικό σου μπαμπά, που σε παράτησε.
Που προτίμησε να είναι οπουδήποτε αλλού στο σύμπαν, παρά μαζί σου.
Γιατί θέλεις καν να τον δεις;
Τέλος πάντων. Μακάρι να μπορούσα να σε πάω σ' αυτόν.
Όμως δεν μπορώ.
Έχει φύγει.
Δεν έχει φύγει!
Έχεις δίκιο. Δεν έχει φύγει, κι όμως, δεν τον βλέπω.
Δεν έχει φύγει.
Απλώς είναι κρυμμένος.
Τι είναι;
Τι βλέπεις;
Τοπολογική τάξη.
- Μορφοκλασματική διάσταση. - Έξυπνο.
Όντως είναι έξυπνη.
Μεγκ.
- Μεγκ. - Μπαμπά, είναι...
- Μπαμπά. - Μεγκ.
Μπαμπά.
Είναι κάποιο κόλπο; Ένα όνειρο;
Εγώ είμαι, μπαμπά. Εγώ.
Μου έλειψες πάρα πολύ.
Η όμορφη Μεγκ μου.
Μου έλειπες κάθε δευτερόλεπτο κάθε μέρας.
Στάσου να σε δω.
Μπαμπάκα...
Γεια σου, μπαμπά.
Πόσο καιρό λείπω, μωρό μου;
Πόσο καιρό έλειπα;
Τέσσερα χρόνια.
Έφυγες πριν από τέσσερα χρόνια.
Όχι.
Όχι! Όχι!
Όχι, δεν μπορεί. Όχι!
Όχι! Δεν το έκανα...
Δε σε εγκατέλειψα, μωρό μου. Δε θα το έκανα.
Δε θα σε εγκατέλειπα ποτέ, καρδιά μου.
Ήμουν παγιδευμένος εδώ.
Πώς ήρθες εδώ; Είναι επικίνδυνα εδώ, Μέγκλετ.
Δεν κάνει να είσαι εδώ. Πώς ήρθες εδώ;
Μας κάλεσες. Ήρθαμε για σένα.
Ήρθαμε για να σε πάμε σπίτι, μπαμπά.
Ποιοι ήρθατε;
Ο φίλος μου ο Κάλβιν και ο Τσαρλς Γουόλας ήρθαν μαζί μου.
Ο Τσαρλς Γουόλας! Το αγοράκι μου είναι εδώ; Πού είναι;
Είναι εντάξει;
ΕΚΕΙΝΟ τού έκανε κάτι.
Τσαρλς Γουόλας.
Εσύ είσαι, γιε μου;
Γιος;
Εξαρτάται ποιον ρωτάς.
Για να σε δω καλά.
- Είστε καλά; - Ναι.
- Τσαρλς Γουόλας. - Δε μοιάζεις έτσι, όπως σε φανταζόμουν.
Απογοητεύτηκα.
Τσαρλς Γουόλας.
Τι σου έκανε ΕΚΕΙΝΟ;
ΕΚΕΙΝΟ μού έδειξε τις δυνατότητές μου.
Βλέπω τις αδυναμίες σε κάθε ψυχή.
Πάρε τη δική σου για παράδειγμα.
Τόσο απελπισμένος να έχεις κάποιο ρόλο στο σύμπαν...
που θα εγκατέλειπες την οικογένειά σου, χωρίς να κοιτάξεις ποτέ πίσω σου.
Αυτό δεν είναι αλήθεια. Σου το ορκίζομαι.
Δεν έχει σημασία.
Πάμε να συναντήσουμε ΕΚΕΙΝΟ.
- Όχι. - Ναι.
Ελάτε, τώρα. Μη με αναγκάσετε να σας τραβολογάω.
Τι λες να πάρεις μόνο εμένα;
Όχι.
- Μεγκ. Πάρε εμένα. - Μπαμπά, όχι!
Όχι!
Πρέπει να το κάνω αυτό, καρδιά μου.
Δε θέλουμε εσένα! Εσένα ήδη σε είχαμε.
Σταμάτα!
Πιάσ' το!
Άφησέ μας!
Σταματήστε να πιάνεστε από τους τοίχους. ΕΚΕΙΝΟ σάς περιμένει.
Τους πονάς!
Και εσύ είσαι αγενής!
Σταμάτα.
Σταμάτα, να χαρείς!
Μην το κάνεις, σε παρακαλώ!
Σε παρακαλώ, μην το κάνεις!
Για όλα φταις εσύ, κύριε Μάρεϊ.
Με ακούς, Μεγκ; Μεγκ! Μεγκ, ξύπνα, μωρό μου!
Αντιστάσου. Αντιστάσου, Μεγκ!
Μην υποκύπτεις στο σκοτάδι. Μην υποκύπτεις, Μέγκλετ!
Μέγκλετ, ξύπνα!
Ξύπνα, Μεγκ!
Μεγκ! Ξύπνα!
Έλα! Κρατήσου!
Κρατήσου, έλα. Κρατήσου!
Ανάπνεε!
Ανάπνεε, Μεγκ!
Άφησέ την. Άφησέ την να υποκύψει.
Παραιτήσου.
Να τι παθαίνεις όταν βάζεις τον εαυτό σου πάνω από την οικογένεια!
Σε παρακαλώ, Τσαρλς Γουόλας. Θα κάνω ό,τι θέλεις.
Ο Τσαρλς Γουόλας δεν είναι εδώ αυτή τη στιγμή.
Και ακόμα κι αν ήταν,
είσαι ανίσχυρος απέναντί μας.
Δεν έχεις τίποτα που να θέλουμε.
Εκτός από αυτήν.
Όχι.
Συγχώρα με.
Μεγκ! Μεγκ, ξύπνα! Ξύπνα!
Έλα! Εδώ.
Εσύ μου έφερες πίσω το φως, Μέγκλετ.
Ίσως μπορώ να τεσσερακτινιστώ ξανά.
Κρατήσου. Μείνει μαζί μου.
Δουλεύει!
Δουλεύει.
Μεγκ.
Μεγκ, μωρό μου, Μεγκ.
Θα επιστρέψουμε σπίτι μας.
Λίγο ακόμα μόνο.
Τσαρλς Γουόλας.
Απλώς ανάπνεε.
Το σκοτάδι τον πήρε. Δεν μπορούμε να τον πάρουμε μαζί μας.
Αν δε φύγουμε τώρα, θα παγιδευτούμε για πάντα εδώ.
Πώς μπόρεσες; Πώς...
Μεγκ, πρέπει. ΕΚΕΙΝΟ θα μας καταστρέψει.
- Θα σε καταστρέψει, Μεγκ. - Πώς μπόρεσες να τον αφήσεις;
Θα επιστρέψω γι' εκείνον, Μεγκ.
Πώς μπόρεσες να τον εγκαταλείψεις ξανά;
Έπρεπε.
Δεν μπορώ να χάσω και τα δυο παιδιά μου.
Όχι, μη φύγεις!
Δε θα τον αφήσω! Δε θα αφήσω τον αδερφό μου!
Σταμάτα!
Δε θα τεσσερακτινιστώ χωρίς αυτόν!
Σταμάτα!
Τσαρλς Γουόλας, έρχομαι.
Καλωσόρισες.
Πήρες τη σωστή απόφαση να έρθεις με το μέρος μας.
Δε νιώθεις καλύτερα;
Φαίνεσαι καλύτερα.
Σε ξέρω εδώ και πολύ καιρό.
Είναι ωραία που επιτέλους σε έχω εδώ.
Τσαρλς Γουόλας.
Τσαρλς Γουόλας!
Γεια σου, Μεγκ.
Ξέραμε ότι θα επιστρέψεις.
Ομολογούμε, τίποτα δε μας αρέσει περισσότερο από το ανόητο θάρρος.
"Μας";
Πού είναι οι τρόποι μου;
Μεγκ, γνώρισε ΕΚΕΙΝΟ!
Όχι!
Καλωσόρισες στο πιο σκοτεινό μυαλό στο σύμπαν.
Ξεχωριστό δεν είναι;
Μπορείς να το πεις και έτσι.
Μια κοπέλα σας εσένα θα μας ήταν πολύ χρήσιμη.
Λοιπόν, τι λες;
Θέλεις να έρθεις με το μέρος μας;
Όχι, ευχαριστώ.
Κοίταξέ την καλά. Είναι μια καλύτερη εκδοχή σου.
Σίγουρα θα είναι δημοφιλής. Σπουδαία μαθήτρια.
Ο διευθυντής Τζένκινς θα τη λατρέψει.
Πιθανότατα και ο Κάλβιν το ίδιο.
Δε χρειάζεται να ζει μόνο στη φαντασία σου.
Μπορώ να την κάνω πραγματική.
Είπες ότι θέλεις να επιστρέψεις ως κάποια άλλη.
Έλα μαζί μας, και μπορώ να σε κάνω ακριβώς σαν εκείνη.
Είναι τέλεια.
Όχι!
Πρόσεξε τι κάνεις, αλλιώς θα σου κάνουμε ό,τι της έκανες.
Δε μας νοιάζει τίνος αδερφή είσαι!
Είμαστε η μόνη σου επιλογή, και έχουμε αρχίσει να μη σε θέλουμε!
Ένα συναίσθημα, με το οποίο είσαι εξοικειωμένη βασικά.
Κανείς στο σχολείο δε σε συμπαθεί.
Ο πατέρας σου σε παράτησε χωρίς καν να σε χαιρετήσει.
Κάθε άσχημο πράγμα που σκέφτεσαι για τον εαυτό σου είναι αλήθεια.
"Μέσα από την πληγή εισέρχεται το φως μέσα σου".
Να φανείς πολεμίστρια!
Μπορείς;
Σου δίνω το χάρισμα των ελαττωμάτων σου.
Ξέρω τα ελαττώματά μου.
Ότι είμαι ακατάστατη.
Αποσυντονισμένη.
Δεν εμπιστεύομαι κανέναν.
Και τον περισσότερο καιρό μισώ τον εαυτό μου.
Είμαι παρορμητική και καχύποπτη.
Κι όμως...
Με αγαπάς.
- Τι; - Έτσι δεν είναι, ;
- Όχι! - Σκάσε!
Δεν πειράζει. Λίγοι καταλαβαίνουν πόσο αδύναμο είναι το φως.
Λίγοι είναι πρόθυμοι να αποδεχθούν το γεγονός ότι η αγάπη είναι απλώς μια λέξη.
Είναι μια κενή, ανούσια λέξη.
Μπορείς να με πληγώσεις, όταν σου λέω ότι σε αγαπώ,
αλλά εγώ θα σ' αγαπώ έτσι και αλλιώς! Και εσύ με αγαπάς!
Γι' αυτό μου φτιάχνεις γάλα τις νύχτες με καταιγίδες.
Γι' αυτό κοιτάς τι κάνω στα διαλείμματα.
Γι' αυτό ήθελες να βρεις τον μπαμπά, για να με κάνεις χαρούμενη!
Γι' αυτό οι κυρίες διακινδύνεψαν μαζί μου.
Γιατί ένιωσαν την αγάπη σου.
Και εσύ πρέπει να με αγαπάς, γιατί μου αξίζει να με αγαπάνε!
Σταμάτα, απλώς σταμάτα!
Σε αγαπώ! Σε αγαπώ, Τσαρλς Γουόλας!
Πάψε!
Σε παρακαλώ...
Σε αγαπώ, Μπισκοτάκι.
Όχι αγάπη!
Μόνο σκοτάδι!
Μεγκ!
Μεγκ.
Μεγκ, ξύπνα.
Έλα, Μεγκ. Σε παρακαλώ.
Οι κυρίες.
Επέστρεψαν.
Τσαρλς Γουόλας, το φως σου επέστρεψε.
Μεγκ, τα κατάφερες.
Προσπάθησα.
Ήξερα εξ αρχής ότι θα τα καταφέρεις.
Ούτε για μια στιγμή δεν αμφέβαλα για σένα.
Χρησιμοποίησα τα ελαττώματά μου, όπως είπες.
Τι όμορφα ελαττώματα.
Είμαι περήφανη για σένα, Μεγκ.
Το σύμπαν λαμποκοπά απόψε εξαιτίας σου.
Αποδυνάμωσες ΕΚΕΙΝΟ,
και έδωσες στη Γη και σε όλους εκεί μια πραγματική ευκαιρία.
Θα έπρεπε να είσαι περήφανη.
Κάποιοι από τους καλύτερους πολεμιστές μας προέρχονται από τη Γη.
Ο Αϊνστάιν, η Κιουρί, ο Γκάντι.
Η Ώστεν. Η Κάλο.
Ο Σίντλερ.
Ο Νέλσον Μαντέλα. Η Μάγια Αγγέλου.
Και τώρα, η Μεγκ Μάρεϊ.
Εγώ;
Τι;
Όσοι είναι πρόθυμοι να αντιμετωπίσουν το σκοτάδι
και να δώσουν τον καλύτερο εαυτό τους στο φως,
για τον κόσμο.
Εδώ θα σας αφήσουμε,
για να γίνετε πολεμιστές στη Γη.
Τώρα, Μεγκ, είναι ώρα να μας τεσσερακτινίσεις όλους.
Και να επιστρέψεις σπίτι σου.
Τι;
Εγώ;
Θέλετε εγώ να ξεκινήσω το τεσσεράκτιο;
"Αύριο θα είμαστε περισσότεροι".
Ο Μιράντα, Αμερικανός.
Αντίο, αγάπες μου.
Στο επανειδείν, μικροί μου πολεμιστές.
Μέχρι να ξανασυναντηθούμε.
Θα τα πούμε σπίτι.
Μεγκ, τα κατάφερες!
Τεσσερακτινίστηκες με απόλυτη εντέλεια.
Μπαμπά!
Τα κατάφερες.
Φυσικά και τα κατάφερα.
Μαμά!
Γεια...
Είσαι καλά;
- Είμαι καλά, μπαμπά. - Ωραία.
Λυπάμαι, Μεγκ.
Εγώ...
Ήθελα να σφίξω το χέρι του σύμπαντος.
Ενώ θα έπρεπε να κρατώ το δικό σου.
Σε αγαπώ πάρα πολύ.
Και εγώ σε αγαπώ.
- Τσαρλς Γουόλας; Τι κάνεις έξω; - Μαμά!
Εντάξει.
Ευχαριστώ. Τι τρέχει;
Στάσου. Κοιμάμαι; Ονειρεύομαι;
Όχι, δεν κοιμάσαι.
Και είναι σημαντικό να το ξέρεις.
- Γιατί; - Γιατί η Μεγκ σού έφερε κάτι.
Λυπάμαι που άργησα.
Λυπάμαι πάρα πολύ.
Πώς...
- Πού; - Οι υπολογισμοί σου.
Μας έδωσαν το σύμπαν.
Λέω να πάω σπίτι.
Είσαι σίγουρος;
Ναι.
Πρέπει να πω κάτι πράγματα στον μπαμπά μου.
Ίσως τώρα επιτέλους μπορέσω να τα πω.
Είναι παράξενο που χρειάστηκε ένα ταξίδι στο σύμπαν, για να καταλήξω εκεί.
Να σου τηλεφωνήσω αργότερα;
Ναι.
Το ήξερα ότι μπορείς να το κάνεις.
Σε αγαπώ.
Πάντα.
Μπαμπά, έχω μια νέα λέξη για σήμερα. Θέλεις να την ακούσεις;
Εννοείται.
Σπίτι.
Ευχαριστώ.
Χρονισμός και μετάφραση: fata morgana